  Майя Бывальцева Майя Бывальцева 2021-тӥ арын Удмуртиысь лулчеберет удысэз азинтыны 379 миллион манетлэсь трос коньдон висъязы. Тужгес пусйымонэз ужард вал – быдэсак выльдэм бере Йӧскалык лыдӟетъюртэз усьтон. Со сярысь 19-тӥ оштолэзе Кун Кешелэн сессияз элькунлэн тӧроез Александр Бречалов улосвыл кивалтэтлэн кылем арын ужамезлы йылпумъянъёс лэсьтыкуз вераз. Кылем арын кык выль лулчеберет юртъёс пуктӥзы – Дэбес ёросысь Тыловай черкогуртын но Грак ёросысь Каменной гуртын. Ижкарын Пинал учкисьлэсь театрзэ лэсьтон ужъёсты азьланьтӥзы, туэ йылпумъяны чаклало. Эграын но Ува ёросысь Жужгес гуртын лулчеберет юртъёсты рос-прос тупатъязы. Гракын но Якшур-Бӧдьяын лулучберет юртъёсын кинозалъёс кылдытӥзы. Воткаын Искусствоосъя 2 номеро нылпи школалэсь юртсэ быдэак выльдӥзы. Сарапулысь Искусствоосъя 2 номеро нылпи школаын виртуальной концерт зал усьтӥзы. Озьы ик миым тямыс можельной лыдзиськонниос кылдытӥзы – Сюмси ёросысь Кильмезь черкоугртын, Уваын, Можгаын, куинь Ижкарын но кык Воткаын. Александр Бречалволэн верамезъя, витез чакламлэсь вылтӥ лэсьтэмын вал. Со сяна, 30 ёрос но кык элькун лыдӟетъюртъёсты выльдӥзы.   «Культура малой Родины» парти ӵектосъя Удмуртилы 45 миллион манет пала висъязы. Со коньдон муниципал театръёслы, Мунё театрлы юрттыны мынӥз. Со сяна, 23 лулчеберт юртъёсты тупатъязы но тямыс лулчеберет ужъюртъёслэсь ваньбурзэс выльдӥзы. Со сяна, 2021-тӥ арын Уждмуртия «Театральное приволжье» фестивальлэн валтӥсь площадкаез луиз. Тодэ вайытом, туэ Эграысь Кедра Митрей нимо ёрос лыдӟиськонниын тупатъян ужъёсты кутскизы. «Культура» йӧскалык ӵектос улсын отын модельной библиотека кылдытозы.  Тегъёс: Удмуртия Лулчеберет коньдон АлександрБречалов тупатъянужъёс лэсьтӥськон Ижкар  